stanford-oval/wikipedia huggingface dataset:
Arabian niemimaa
Asukkaat ja kulttuuri

Arabit ovat alueen valtaväestö. Lähes kaikki asukkaat puhuvat arabian kieltä, ja useimmat ovat muslimeja. Lähes kaikki niemimaan valtiot ovat kuningaskuntia.
Ennen Arabian maiden itsenäistymistä ottomaanit ja britit hallitsivat Arabian rannikoita, mutta sisäosat olivat Saudien suvun hallussa.
Nykyisen käsityksen mukaan nykyihminen aloitti levittäytymisensä Afrikasta muualle maailmaan 70 000–130 000 vuotta sitten Arabian niemimaan itärannikkoa pitkin.
Ympäristö

Vesi on Arabiassa aina vähissä ja pohjavesivarat ovat hupenemassa. Viljapeltojen keinokastelusta aiheutunut pohjaveden pinnan lasku on hävittänyt useita keitaita aavikolta. Öljyvuodot ja turismi aiheuttavat saastumista.
Arabian niemimaasta 10 prosenttia on luonnonsuojelualuetta.
Aiheesta muualla

Kuvia tai muita tiedostoja aiheesta Arabian niemimaa Wikimedia Commonsissa
Gaselleja Arabiemiraateissa.
Alp Arslan

Alp Arslan
Alp Arslan (pers. ‏آلپ ارسلان ‎, oik. Muhammed ben Da’ud; 1029 – 15. joulukuuta 1072) oli Persiaa hallinneiden seldžukkien sulttaani. Hän kukisti Bysantin keisarin Romanus IV Diogenesin Manzikertin taistelussa vuonna 1071.
Aiheesta muualla

Alp Arslan Encyclopedia Iranica
Ali Mohamed Jaffer

Ali Mohamed Sanad Jaffer (arab. علي محمد سند جعفر‎; s. 24. kesäkuuta 1955) on Etelä-Jemeniä edustanut entinen nyrkkeilijä. Hän osallistui Soulin olympialaisissa 1988 alle 57-kiloisten sarjaan, jossa hän hävisi ensimmäisen kierroksen ottelunsa.
Air Afrique

| Air Afrique |
| --- | --- |
 Air Afriquen Airbus A310
 IATA: RK  –  ICAO: RKA 
Kutsukoodi:  AIRAFRIC
Perustettu:  28. maaliskuuta 1961
Lakkautettu:  Tammikuussa 2002
Kohteiden määrä:  22 (lakkautuksen aikana)
Tunnuslause:  Ligne de vie pour le nouveau millénaire (1999)
Solmukohdat:  Port Bouetin lentoasema
Emoyhtiö:  American Airlines Group
Kotipaikka:   Abidjan, Norsunluunrannikko
Avainhenkilö(t):  Saleh Ahmet Mahamet (lakkautuksen aikana)
Yhtiön sivut:  airafrique.com
Air Afrique oli panafrikkalainen lentoyhtiö. Suurin osa lentoyhtiön omistajista oli Länsi-Afrikkan valtiot. Se perustettiin Länsi- ja Keski-Afrikan kansalliseksi lentoyhtiöksi, sillä monilla alueen mailla ei ollut mahdollisuutta perustaa omaa lentoyhtiötä. Air Afriquen pääkonttori oli Abidjanissa, Norsunluurannikolla ja se oli Kansainvälinen ilmakuljetusliitton- ja Ranskan unionin ATAF:in jäsen.
Air Afriquen alamäki alkoi jo 1980-luvulla mutta se pysyi vielä pitkään Länsi-Afrikan hyvämaineisimpana lentoyhtiönä, jopa koko Afrikan viidenneksi parhaimpana. Ilmailualan korruptio, huolimattomuus ja alamäki syyskuun 11. päivän terroritekojen jälkeen ajoi Air Afriquen kriisiin, josta se ei enää selviytynyt. Lentoyhtiö lakkautettiin tammikuussa 2002.  Air Afriquen seuraajaksi tuli Afrinat International Airlines. Sekään ei menestynyt ja sen toiminta lopetettiin 2004.
Historia > Alkuvaiheet

Air Afrique perustettiin helmikuussa 1960, Air Francen ja Union Aéromaritime de Transportin (UAT) uudeksi tytäryhtiöksi Afrikan sisäistä liikennettä varten. Uusi yritys rekisteröitiin syyskuussa 1960 nimellä Air Afrique (Société de Transports Aériens en Afrique). Ensimmäisessä frankofonisten maitten kokouksessa, lokakuussa 1960 Norsunluurannikon presidentti, Félix Houphouët-Boigny ehdotti että näillä mailla olisi yksi ja sama "päälentoyhtiö". Seuraavassa kokouksessa yksitoista edustajaa hyväksyi ehdotuksen. Gambia, Ghana ja Mali päättivät olla projektin ulkopuolella koska näillä mailla oli oma suunnitelma jonka he tekivät yhdessä Neuvostoliiton kanssa. 
Yrityksen perustaminen tapahtui kolmannessa kokouksessa joka järjestettiin Yaoundéssa  vuoden 1961 alkupuolella. Air Afrique (Société de Transports Aériens en Afrique) muutti nimensä Société pour le Développement du Transport Aérien en Afrique (SODETRAF). SODETRAF ja ne yksitoista maata jotka tukivat lentoyhtiöprojektia perustivat uuden lentoyhtiön. Sekä Air Francella ja UAT saivat uudesta lentoyhtiöstä 17%. Juuri Ranskasta itsenäistyneet valtiot: Benin, Ylä-Volta, Kamerun, Keski-Afrikan tasavalta, Tšad, Norsunluurannikko, Gabon, Mauritania, Niger, Kongon tasavalta ja  Senegal saisivat 66% yhtiöstä.
Cheikh Fall oli yhtiön ensimmäinen toimitusjohtaja 25. kesäkuuta 1961 lähtien. Air Afrique aloitti lentonsa 1. elokuuta 1961 kahdellatoista vuokratulla Douglas DC-4-potkurikoneella. 15. lokakuuta 1961 Air France siirsi yhden Lockheed Constellation-koneistaan Air Afriquen käyttöön, aloittaen Air Afriquen pitkän matkan lennot. UAT vuokrasi 1960-luvun alussa Air Afriquelle Douglas DC-6-koneita. 5. tammikuuta 1962 yhtiö vastaanotti sen ensimmäiset Boeing 707 jotka se oli vuokrannut Air Francelta. 707:t olivat Air Afriquen ensimmäiset suihkukoneet jolla se lensi mannerten-välisiä lentoja. Joulukuussa samana vuonna se tilasi kaksi uutta Douglas DC-8-konetta.
Historia > Omistajavaltiot

| Valtio | Vuodesta | Vuoteen |
| --- | --- | --- |
|  Benin | 1961 | 2002 |
|  Burkina Faso | 1961 | 2002 |
|  Kamerun | 1961 | 1971 |
|  Keski-Afrikan tasavalta | 1961 | 2002 |
|  Tšad | 1961 | 2002 |
|  Norsunluurannikko | 1961 | 2002 |
|  Gabon | 1961 | 1976 |
|  Mali | ? | 2002 |
|  Mauritania | 1961 | 2002 |
|  Niger | 1961 | 2002 |
|  Kongon tasavalta | 1961 | 2002 |
|  Senegal | 1961 | 2002 |
|  Sierra Leone | 1978 | ? |
|  Togo | 1965 | 2002 |
Alpakka (villa)

Alpakan villaa
Alpakka on tekstiilikuitu, jota saadaan alpakkaeläinten karvasta. Maailman suurin alpakanvillan tuottajamaa on Peru, jossa alpakantuotanto toimii suomalaisen porotalouden tapaan. Australialaisessa alpakanvillateollisuudessa alpakkalankaan sekoitetaan toisinaan myös merinolampaan karvaa.  Alpakka muistuttaa lampaan villaa, mutta on kevyempää, silkkisemmän tuntuista, lämpimämpää, ei pistele eikä sisällä lanoliinia, jonka takia se ei yleensä aiheuta allergioita.
Alpakka on tavallisesti vaaleanruskeaa, mutta värimuunnoksia tunnetaan yli 20. Valkoinen väri on saatu aikaan sisäsiitoksella ja sitä suositaan erityisesti teollisessa käytössä, sillä sitä pystytään helpoimmin värjäämään. Värejä on valkoisesta täysmustaan, eri ruskeansävyiset, harmaat ja violettiin vivahtavat harmaat. Lisäksi on monivärisiä eläimiä, mutta ne eivät ole villantuottajien suosiossa, sillä villa joudutaan erottelemaan laadun lisäksi myös värin mukaan. Samassa eläimessä eriväriset säikeet voivat olla eri paksuisia.
Accyo-rodun alpakoita on erityisesti jalostettu villantuotantoa varten.
Aiheesta muualla

Kuvia tai muita tiedostoja aiheesta Alpakka (villa) Wikimedia Commonsissa
Ali Muhsin al-Barwani

Ali Muhsin Al-Barwani (13. tammikuuta 1919 Kivikaupunki, Sansibar – 20. maaliskuuta 2006 Masqat, Oman) oli sansibarilainen arabipoliitikko ja diplomaatti, joka oli Sansibarin sulttaani Jamshid bin Abdullah Al Saidin ulkoministerinä ennen kuin Sansibar liitettiin Tansaniaan vuonna 1964.
Kun sulttaanin hallitus syrjäytettiin vallasta Sansibarin vallankumouksen aikana tammikuussa vuonna 1964 Barwani vietiin pidätyskeskukseen Tansaniaan kunnes hänet vapautettiin vuonna 1971. Barwani lähti maanpakoon Keniaan pakolaisena. Maanpakolaisena Barwani muutti Kairoon ja sieltä takaisin Keniaan kunnes hän muutti Yhdistyneihin arabiemiirikunntiin. Dubaissa  Barwani käänsi koraanin arabiasta swahiliksi josta hänet erityisemmin tunnetaan. Barwani on opiskellut Makeren yliopistossa Kampalassa, Ugandassa josta hän valmistui vuonna 1942.
Amandla! A Revolution in Four-Part Harmony

| Amandla! A Revolution in Four Part Harmony |
| --- | --- |

Ohjaaja:  Lee Hirsch
Käsikirjoittaja:  Lee Hirsch
Valmistustiedot
Valmistusmaa:   Etelä-Afrikka   Yhdysvallat
Tuotantoyhtiö:  Lions Gate Films
Levittäjä:  Artisan Entertainment
Ensi-ilta:  2002
Kesto:  108 min
Alkuperäiskieli:  englanti, zulu
Aiheesta muualla
IMDb 
AllMovie
Infobox OKVirheellinen NIMI-arvo: 
Amandla! A Revolution in Four-Part Harmony on vuonna 2002 valmistunut dokumentti, joka käsittelee Etelä-Afrikan apartheidia vastustaneen kansanliikkeen musiikkia. Dokumentin nimi tulee xhosan- ja zulunkielen sanasta amandla, joka tarkoittaa valtaa.
Elokuva käsittelee kronologisesti Etelä-Afrikan vapaustaistelua ja kertoo miten musiikkia käytettiin sen välineenä. Se sisältää historiallista arkistomateriaalia sekä muusikoiden, vapaustaistelijoiden ja muun muassa apartheidhallinnon poliisijoukkojen jäsenten haastatteluja.
Dokumentti voitti yhden Emmy-palkinnon ja lukuisia muita palkintoja eri elokuvafestivaaleilta ja -kilpailuista.
Aiheesta muualla

Amandla! A Revolution in Four-Part Harmony Internet Movie Databasessa (englanniksi)
Adam Waczyński

| Adam Waczyński |
| --- | --- |
 Adam Waczyński vuonna 2018
Henkilötiedot
Koko nimi:  Adam Waczyński
Syntynyt: 15. lokakuuta 1989 Toruń, Puola
Kansalaisuus:   puolalainen
Koripalloilija
Pelipaikka:  heittävä takamies pieni laitahyökkääjä
Pituus:  199 senttimetriä
Paino:  96 kilogrammaa
Nyk. joukkue:  Obradoiro CAB
Sarja:  Liga ACB
NBA-varaus:  ei varattu
Pelaajaura
Seurajoukkueet
2005-2008 2006-2008 2007-2008 2008-2009 2009-2010 2010-2014 2014-:   Asseco Prokom Gdynia →  OSSM PZKosz Sopot →   Asseco Prokom Gdynia II  Górnik Wałbrzych  PBG Basket Poznań   Trefl Sopot  Obradoiro CAB
Maajoukkueet
2010-:   Puola
Aiheesta muualla
FIBA
Adam Waczyński (s. 15. lokakuuta 1989 Toruń) on puolalainen koripalloilija, joka edustaa Espanjan Liga ACB:ssa pelaavaa Obradoiro CAB:ta ja Puolan koripallomaajoukkuetta. Pelipaikaltaan 199-senttinen ja 96-kiloinen Waczyński on heittävä takamies tai pieni laitahyökkääjä.
Ura > Seurajoukkueura

Waczyński aloitti ammattilaisuransa vuonna 2005 Asseco Prokom Gdyniassa. Hän edusti seuraa vuodet 2005–2008 voittaen neljästi Puolan mestaruuden ja käyden välissä kahdessa muussa puolalaisseurassa. Kaudella 2007–2008 hän debytoi myös Euroliigassa. Vuodet 2008–2009 Waczyński edusti Górnik Wałzbrychiä ja seuraavan kauden PBG Basket Poznańia. Vuonna 2010 Waczyński siirtyi Trefl Sopotiin, jota hän edusti neljä vuotta voittaen kahdesti supercupin.
Vuonna 2014 Waczyński siirtyi Espanjan Liga ACB:n Obradoiro CAB:iin.
Ura > Maajoukkueura

Waczyński debytoi Puolan koripallomaajoukkueessa ja on edustanut maataan kolmissa EM-kilpailuissa, vuosina 2011, 2013 ja 2015.
Aiheesta muualla

Kuvia tai muita tiedostoja aiheesta Adam Waczyński Wikimedia Commonsissa
Amgun

Amgunjokea Polina Osipenkon taajaman lähellä.
Amgun (ven. Амгу́нь) on Amurin sivujoki Habarovskin aluepiirissä Venäjällä. Sen pituus on 723 kilometriä, valuma-alueen laajuus 55 500 neliökilometriä ja keskimääräinen virtaus 193 kilometrin päässä joen suusta 500 kuutiometriä sekunnissa.
Joki saa alkunsa Burejavuorilta, virtaa soistuneen taigan läpi kohti koillista ja laskee laajan suistoalueen kautta Amurin alajuoksuun. Amgun on pääosin liikennöintikelpoinen ja hyvin kalarikas. Suurin sivujoki on Nimelen.
Amgunin varrella sijaitsee Polina Osipenkon piirikeskus. Joen rantoja pitkin kulkee Baikalin–Amurin rautatie. Seudun kanta-asukkaita ovat negidaalit ja nivhit.
Adam West

| Adam West |
| --- | --- |
 Adam West vuonna 2011.
Henkilötiedot
Koko nimi:  William West Anderson
Syntynyt: 19. syyskuuta 1928  Walla Walla, Washington
Kuollut: 9. kesäkuuta 2017 (88 vuotta) Los Angeles
Näyttelijä
Taiteilijanimet:  William Anderson Will West
Aktiivisena:  1954–2017
Merkittävät roolit:  Batman (Batman)
Palkinnot
 TV Land 2004 Batman  2005 Batman 
Aiheesta muualla
Viralliset kotisivut
IMDb 
Elonet
William West Anderson eli Adam West (19. syyskuuta 1928 Walla Walla, Washington – 9. kesäkuuta 2017 Los Angeles, Kalifornia) oli yhdysvaltalainen näyttelijä ja ääninäyttelijä, joka tunnetaan parhaiten roolistaan niin sanottuna ”vanhan ajan” Batmanina eli Lepakkomiehenä.
Elämäkerta

West syntyi Walla Wallassa, Washingtonissa. Hänen vanhempansa olivat Otto West Anderson ja Audrey V. Speer. Sarjakuvakiinnostus alkoi Westillä kymmenvuotiaana, ja erityisen suuren vaikutuksen häneen teki Batman, jota hän sai myöhemmin esittää Batman-televisiosarjassa. West kävi koulua Lakeside-koulussa, jonka jälkeen hän siirtyi Whitmanin yliopistoon, josta hän sai arvosanat kirjallisuudesta ja psykologiasta. West meni viimeisenä lukuvuotenaan myös naimisiin Billie Lou Yeagerin kanssa. Kuusi vuotta myöhemmin he kuitenkin erosivat. Vuosi tämän jälkeen West meni naimisiin tahitilaisen Ngatokoruaimatauaia Frisbie Dawsonin kanssa, josta hän puolestaan erosi vuonna 1962. West oli naimisissa kolmannen vaimonsa Marcelle Learin kanssa vuodesta 1970 lähtien kuolemaansa saakka.
Elämäkerta > Ura

Ennen näyttelijäuraansa West työskenteli DJ:nä paikallisella radioasemalla. Tullessaan Hollywoodiin hän otti taiteilijanimekseen Adam West ja teki useita vierailevia rooleja koko 1950-luvun. Myös 1960-luvun alussa hän esitti pieniä rooleja sellaisissa sarjoissa kuin Bronco, Colt .45, 77 Sunset Strip, Maverick, Bonanza ja Vaimoni on noita. Muutaman vuoden jälkeen hän vuonna 1966 sai tunnetuimman ja samalla suosikkiroolinsa Batmanina Batman-televisiosarjassa. Sarja kesti aina vuoteen 1968, ja siitä lähtien West on muistettu Batmanina huolimatta siitä, että hän on esiintynyt yli 60 elokuvassa ja televisiosarjoissa.
West toimi myös ääninäyttelijänä ja teki rooleja muun muassa animaatioihin Family Guy, The Batman, Batman ja videopeleihin. Cameoroolit West teki yhdessä Batman-televisiosarjassa vastanäyttelijänä toimineen Burt Wardin kanssa animaatiosarjoissa Simpsonit ja Paavo Pesusieni.
Aiheesta muualla

TV.com (Arkistoitu – Internet Archive)
Adam Westin muistokirjoitus Helsingin Sanomissa
Ali Muhammad Ghedi

| Ali Muhammad Ghedi |
| --- | --- |

Somalian pääministeri
 2004–2007  
Edeltäjä:  Muhammad Abdi Yusuf
Seuraaja:  Salim Aliyow Ibrow (vt.) Nur Hassan Hussein
Henkilötiedot
Tiedot
Tutkinnot:  Mogadishun yliopisto
Ali Muhammad Ghedi (keskellä)
Ali Muhammad Ghedi (s. 2. lokakuuta 1952 Mogadishu, Somalia) (somaliksi Maxamed Cali Geeddi) on somalialainen poliitikko, joka toimi maan väliaikaishallituksen pääministerinä vuosina 2004–2007. 1980-luvulla hän toimi  Somali National yliopiston eläinlääketieteellisen tiedekunnan johtajana Siad Barren hallinnon kukistumiseen asti vuonna 1991.
Ghedin pääministeriyttä väritti taistelu Somalian islamistisotaherroja vastaan, ja taistelujen kiihtyessä hän joutui tilapäisesti pakenemaan Keniaan, ja siirtämään Somalian pääkaupunkia levottomuuksien takia tilapäisesti Mogadishusta Baidoaan.
Ghedi jätti eronpyyntönsä lokakuussa 2007 johtuen erimielisyyksistään maan presidentin Abdullahi Yusuf Ahmedin kanssa.
Vuonna 2008 Ghedi ilmoitti aikovansa pyrkiä maan presidentiksi vuoden 2009 vaaleissa.
Aku Ankkuli

| Aku Ankkuli> Tiedot |
| --- | --- |
Toiminnassa:  1992–
Kotipaikka:  Sulkava, Suomi
Laulukieli:  suomi
Jäsenet:  Simo Koivunen,  laulu, basso   Seppo Pohjolainen,  rummut, laulu  
Entiset jäsenet:  Kimmo Pulkkinen,  kitara   Jari Kaitajärvi,  kitara   Timo Rautiainen,  kitara   Tomi Rinne,  kitara  
Levy-yhtiö:  Rocket Records   Johanna Kustannus   Riemu-levyt   Aku Records  
Infobox OKNimi-testi OK: 
Aku Ankkuli on rock-yhtye, joka on erikoistunut covereihin Kari Peitsamon akustisesta tuotannosta. Yhtye on julkaissut myös yhteislevyjä Peitsamon kanssa.
Idea yhtyeestä syntyi soittajien nuoruudessa 1970-luvun lopulla Sulkavalla. Yhtyeen toiminta käynnistyi kuitenkin vasta 1990-luvun alussa Jyväskylässä. Ensimmäisen keikkansa yhtye soitti vuonna 1992.
Yhtyeen esikoisalbumi Toivesarja ilmestyi vuonna 1993 yhtyeen itsensä kustantamana. Levystä otettiin 500 kappaleen painos ja sen jakelusta vastasi Johanna Kustannus. Seuraavien albumien Kääk! ja Dr. Rockfinger & Outlaw Boys kohdalla Johanna Kustannus vastasi myös levyjen julkaisemisesta. Viimeksi mainitun levyistä yhtye levytti yhdessä Kari Peitsamon kanssa.
Vuonna 2003 yhtye julkaisi uuden albumin Lootus Riemu-levymerkin kautta. Kolmea vuotta myöhemmin yhtye julkaisi toistaiseksi viimeisimmän levynsä Für Elise yhdessä Kari Peitsamon kanssa. Kustantajana toimi jälleen Johanna Kustannus.
Vuonna 2008 puolestaan ilmestyi yhtyeen 15-vuotisjuhlajulkaisuna Toivesarja-levyn uusintapainos seitsemän bonuskappaleen kera. Bonuskappaleet ovat pääosin yhtyeen 1990–2000-lukujen aiemmin julkaisemattomia levytyksiä.
Kokoonpano > Nykyiset jäsenet

Simo Koivunen (laulu, basso)
Seppo Pohjolainen (rummut, laulu)
Kokoonpano > Aikaisemmat jäsenet

Kimmo Pulkkinen (kitara)
Jari Kaitajärvi (kitara)
Timo Rautiainen (kitara)
Tomi Rinne (kitara)
Julkaisut > Omat albumit

Toivesarja (1993)
Kääk! (1994)
Lootus (2003)
Julkaisut > Albumit Kari Peitsamon kanssa

Dr. Rockfinger & Outlaw Boys (1994)
Hoodoo (Kari Peitsamon levy, mukana Simo Koivunen ja Seppo Pohjolainen, 1998)
Für Elise (2006)
Aiheesta muualla

Aku Ankkuli Myspacessa (englanniksi)
Kari Peitsamo
| 0 | 1 | 2 | 3 |
| --- | --- | --- | --- |
Kari Peitsamo ja Ankkuli | Kari Peitsamo Revival | Kari Peitsamon Skootteri | Kari Peitsamo & Hirttämättömät
Studioalbumit: Jatsin syvin olemus | Vedestä nousee kasvi | Kari Kolmas | Kari Peitsamo ja Ankkuli | Pölypilleri | Levylaulaja | Greatest Hits | Gulliverin retket | Vallankumous | Jokivarren jytäorkesteri | Pieni suuri show | Rokkiletti | Älä koskaan laula kantria | Kari Peitsamon Skootteri | Amatöörirakastaja | The 10th Anniversary Album | Vedestä nousee hai | Hämeen nopein | Rankat ankat | Kadonnutta aikaa etsimässä | Hellsinkin' | Groovers' Paradise | Plays Wigwam | Sergeant Rocker Rides Again | The Fool | Natural Boogie | Vi skall spela rock | I'm Down | How I Won the War | Dr. Rockfinger & Outlaws Boys | Before They Make Me Run | Good Vibrations – the 20th Anniversary Album | Peace, Love & Understanding – the Xmas Album | Bubblegum Warriors in Faded Jeans | Hoodoo | Brono Starr's Rock'n'roll Roadside Attraction | Blitzkrieg Boogie – Highway 61 Revisited | Pelle Show | Taistelujen tiellä | Amerikkalaisia unelmia | No Mercy | Für Elise | The 30th Anniversary Album | The Second Coming of Mr. Jesus H. Christ | Liskon laki
EP:t: Kari Peitsamo ja Ankkuli | Peitsamon jälkeenjääneet nauhat | Puinen levy | Sian raato kääntää hitaasti kasvonsa valoon päin | Kari Peitsamon Skootteri EP | Poko-klassikko | Gotta Build a Railroad, Gotta Build a Train
Livealbumi: From Toijala with Love
Kokoelmat: Kari Peitsamo 1977–1981 | Are You Experienced? The Voodoo Collection | Memories | Jytäorkesteri tulee taas | Lähde autoiluretkelle suureen etelän kanjoniin | On pakko vatkaa
Muuta: Kauppaopiston naiset | Luettelo Kari Peitsamon kappaleista | Aku Ankkuli | Retkibanaani | Freud Marx Engels & Jung | Risto
Albaniankielinen Wikipedia

| Albaniankielinen Wikipedia |
| --- | --- |


Verkkosivusto:  sq.wikipedia.org
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  albania
Omistaja:  Wikimedia Foundation
Avattu:  12. lokakuuta 2003
Nykyinen tila:  aktiivinen
Albaniankielinen Wikipedia on Wikipedian albaniankielinen versio. Se perustettiin lokakuussa 2003. Heinäkuun 2024 alussa artikkeleita oli 98 389, mikä tekee albaniankielisestä Wikipediasta 72. suurimman kieliversion.
1 000 artikkelin raja meni rikki toukokuussa 2005 ja 30 000 artikkelin raja joulukuussa 2010. Syyskuussa 2016 artikkeleita oli yli 56 000.
Aiheesta muualla

Kuvia tai muita tiedostoja aiheesta Albaniankielinen Wikipedia Wikimedia Commonsissa
Wikipedia, vapaa tietosanakirja
Anatolí

Anatolí (m.kreik. Ανατολή, ”Itä”, ”Auringonnousu”) voi viitata seuraaviin:
Anatolí, kaupunki Ioánninan kunnassa Ioánninan alueyksikössä Epeiroksen alueella Kreikassa
Anatolí, kylä Ierápetran kunnassa Lasíthin alueyksikössä Kreetan alueella Kreikassa
Anatolí, Kreetalla ilmestyvä sanomalehti
Alfred Mele

Alfred Remen Mele (s. 22. toukokuuta 1951) on yhdysvaltalainen filosofi. Hän on toiminut William H. ja Lucyle T. Werkmeister -oppituolin filosofian professorina Floridan yliopistossa vuodesta 2001. Hänen erikoisalojaan ovat irrationaalisuus, akrasia, intentionaalisuus ja teonfilosofia.
Teoksia

Irrationality: An Essay on Akrasia, Self-Deception, and Self-Control (1987)
Springs of Action: Understanding Intentional Behavior (1992)
Autonomous Agents: From Self-Control to Autonomy (1995)
Self-Deception Unmasked (2001)
Motivation and Agency (2003)
Free Will and Luck (2006)
Aiheesta muualla

Alfred R. Mele, Floridan valtionyliopisto (englanniksi)
Rossi, Kaija: Itsensä pettämisen ongelma. niin & näin 2/2002, 100–105.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alfred Mele
Käännös suomeksi
Angel Clare

| Angel Clare Art Garfunkel |
| --- | --- | --- |

Studioalbumin tiedot
 Äänitetty : Grace Cathedral, New York, 1973
 Julkaistu: 11. syyskuuta 1973
 Tuottaja(t): Roy Halee
 Tyylilaji: pop, soft rock, adult contemporary music
 Kesto: 38.36
 Levy-yhtiö: Columbia Records
Art Garfunkelin muut julkaisut
|   | Angel Clare 1973 | Breakaway 1975 |
Angel Clare on Art Garfunkelin sooloalbumi, joka julkaistiin vuonna 1973.
Kappaleet

Travelling Boy – 5.00 (säv. Paul Williams, Roger Nicholls)
Down in the Willow Garden – 4.03 (säv. Charlie Monroe)
I Shall Sing – 3.36 (säv. Van Morrison)
Old Man – 3.24 (säv. Randy Newman)
Feuilles-Oh/Do Space Men Pass Dead Souls on Their Way to the Moon? – 3.09 (Trad., säv. J. S. Bach & Linda Grossman)
All I Know – 3.46 (säv. Jimmy Webb)
Mary Was an Only Child – 3.28 (säv. Jorge Milchberg, Albert Hammond, Mike Hazlewood)
Woyaya – 3.18 (säv. Sol Amario ja Osibisa)
Barbara Allen – 5.25 (Trad.)
Another Lullaby – 3.32 (säv. Jimmy Webb)
Angel (Mika Newtonin kappale)

|  "Angel"> Kappaleen tiedot |
| --- | --- |
Esittäjä(t):  Mika Newton
Säveltäjä(t):  Maryna Skomorohova
Sanoittaja(t):  Ruslan Kvinta
Euroviisutiedot
Vuosi:  2011
Maa:  Ukraina
Kieli:  englanti
Sijoitus:  4.
Pisteet:  159
Sijoitus semifinaalissa:  6.
Pisteet semifinaalissa:  81
"Angel" on Mika Newtonin kappale, joka edusti Ukrainaa vuoden 2011 Eurovision laulukilpailussa Düsseldorfissa, Saksassa.
Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 25. maan joukosta 4. sijalle.
Listasijoitukset

| Lista (2011) | Paras sijoitus |
| --- | --- |
 Venäjä (TopHit): 201
Anne Pohtamo

| Anne Pohtamo> Henkilötiedot |
| --- | --- |
Koko nimi:  Anne Pohtamo-Hietanen
Syntynyt: 15. elokuuta 1955 (ikä 69) Helsinki
Kansalaisuus:   Suomi
Ammatti:  yrittäjä
Anne-Marie Pohtamo-Hietanen (s. 15. elokuuta 1955) tuli tunnetuksi vuonna  1975, kun hänet valittiin Miss Suomeksi sekä Suomen kautta aikojen toiseksi Miss Universumiksi.
Pohtamo on toiminut sittemmin muun muassa mallina, muotitapahtumien juontajana ja evankelistana.
Miss Universum -kisan voitto

Vuoden 1975 Miss Universum -kisat järjestettiin väliamerikkalaisen El Salvadorin pääkaupungissa San Salvadorissa, ja Pohtamon lisäksi kisoihin osallistuivat 70 muun maan edustajat, mikä oli kisojen siihenastinen ennätysmäärä. Oikeistokonservatiivisen PCN-puolueen hallitseman El Salvadorin sisäinen tilanne oli sekasortoinen, ja kisoja varjostivat opiskelijoiden ja lukuisien muiden ryhmien järjestämät mielenosoitukset niitä vastaan. Niinpä kisat jouduttiin pitämään vahvan poliisi- ja sotilasvartion turvaamana. Kisoista raportoineen Ilta-Sanomien mukaan kisayleisön suosikkeja olisivat olleet Chilen, Meksikon, Venezuelan, Panaman ja Kolumbian ehdokkaat, ja tuomaristoa syytettiin latinalaisamerikkalaisten syrjinnästä. Pohtamon voitto aiheutti soraääniä myös kotimaassa. Muun muassa Kansan Uutiset arvosteli Pohtamoa siitä, ettei tämä ollut kiinnittänyt huomiota El Salvadorin kansan hätään, ja Naisasialiitto Unioni vaati Pohtamoa tasa-arvon nimissä luopumaan kruunustaan. Viimeksi mainitun taustalla oli Suomeen 1970-luvun alkupuolella rantautunut feminismin uusi aalto, joka piti missikisoja naisia esineellistävinä.
Elokuvaroolit

Vuonna 1978 Pohtamolla oli rooli Lars G. Thelestamin ohjaamassa jännityselokuvassa Tuntematon ystävä, jossa hän esitti rikostarkastaja Olavi Susikosken (Åke Lindman) naisystävää tohtori Harriet Bergiä. Elokuva perustui Mauri Sariolan rikosromaaniin Susikoski virittää ansan (1970). Lisäksi Pohtamo esitti pieniä sivurooleja Woody Allenin elokuvassa Manhattan (1979) ja Michael Wadleigh'n elokuvassa Wolfen (1981).